Nr. C 139/2 De Europæiske Fællesskabers Tidende 7.6.85 
II 
(Forberedende retsakter) 
KOMMISSIONEN 
Ændringer til forslag til Rådets direktiv om ændring af direktiv 78/1015/EØF om indbyrdes 
tilnærmelse af medlemsstaternes lovgivning om tilladt støjniveau og udstødningsanlæg for 
motorcykler (') 
KOM(85) 228 endelig udg. 
(Forelagt Rådet af Kommissionen den 13. maj 1985) 
(85/C 139/02) 
(Ændringer til dok. KOM(85) 438 endelig udg. i henhold til Europa-Parlamentets udtalelse) 
Anden betragtning: 
Efter ordene »skulle nedsættes« tilføjes ordene »til ca. 80 dB (A)«. 
Artikel 2 og 3: 
Hver gang der henvises til direktiv 78/1015/EØF tilføjes — hvis de mangler — ordene »som 
ændret ved dette direktiv«. 
O EFT nr. C 263 af 2. 10. 1984, s. 5. 
Forslag til Rådets direktiv om ændring af direktiv 75/130/EØF om indførelse af fælles regler 
for visse former for kombineret godstransport mellem medlemsstaterne 
KOM(85) 211 endelig udg. 
(Forelagt Rådet af Kommissionen den 22. maj 1985) 
(85/C 139/03) 
RÅDET FOR DE EUROPÆISKE FÆLLESSKABER HAR — ud fra følgende betragtninger: 
under henvisning til traktaten om oprettelse af Det euro­
pæiske økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, Anvendelsen af Rådets direktiv 75/130/EØF ('), senest 
ændret ved direktiv 82/603/EØF (2), har givet positive 
resultater; 
udviklingen af kombineret transport er i offentlighedens 
interesse; 
under henvisning til udtalelse fra Det økonomiske og 
sociale Udvalg, og (') EFT nr. L 48 af 22. 2. 1975, s. 31. 
(2) EFT nr. L 247 af 23. 8. 1982, s. 6. 
7.6.85 De Europæiske Fællesskabers Tidende Nr. C 139/3 
den konstante udvikling inden for den kombinerede 
transport igennem de seneste år gør det nødvendigt at 
ændre og udvide de nuværende fællesskabsbestemmelser 
med henblik på en bedre udnyttelse af de muligheder, 
som de forskellige former for transportteknik frembyder; 
der kan banes vej for en mere markant udvikling af 
transporten ad indre vandveje, såfremt der sker en udvi­
delse af det område inden for hvilket den indledende og 
afsluttende vejgodstransport til og fra laste- og losse­
havne frit kan udføres; 
der bør skabes bedre muligheder for, at transport for 
egen regning kan foregå som kombineret transport; 
med henblik på at fremme den kombinerede transport 
bør visse begrænsninger med hensyn til anvendelsen af 
vejene på visse dage og i visse perioder ophæves — 
UDSTEDT FØLGENDE DIREKTIV: 
Artikel 1 
I direktiv 75/130/EØF foretages følgende ændringer: 
1. Artikel 1, stk. 1, tredje led, affattes således: 
»— kombineret transport ad indre vandveje, trans­
port af lastvogne, påhængsvogne, sættevogne 
med eller uden trækkende køretøj, veksellad og 
containere på 20 fod og derover ad indre vand­
veje mellem medlemsstaterne, med indledende el­
ler afsluttende vejgodstransport, som ligger inden 
for en radius af indtil 150 km i lige linje fra laste­
eller lossehavnen.« 
2. Artikel 4, stk. 1, affattes såldes: 
»1. Medlemsstaterne kan i tilfælde af en grænse­
overskridelse på vejstrækningen forud for jernbane­
strækninger eller strækninger på indre vandveje 
kræve, at fragtføreren dokumenterer, at der er reser­
veret plads til jernbanetransport eller transport ad 
indre vandvej af det trækkende køretøj, lastvognen, 
påhængsvognen, sættevognen eller vekselladet og af 
containeren på 20 fod eller derover.« 
3. Artikel 9 affattes således: 
»Artikel 9 
Når en påhængsvogn eller sættevogn, der tilhører en 
virksomhed, der udfører kombineret transport for 
egen regning, på den afsluttende strækning, eller på den indledende strækning under hjemturen, trækkes 
af et køretøj, der tilhører en virksomhed, der udfører 
transport for fremmed regning, skal der for denne 
transport i stedet for det i artikel 3 omhandlede doku­
ment forelægges et andet dokument som bevis for den 
strækning, der er, eller vil blive, tilbagelagt med jern­
bane eller ad indre vandvej.« 
4. Følgende artikler indsættes: 
»Artikel 11 
Den afsluttende eller indledende vejgodstransport i 
forbindelse med kombineret transport eller kombine­
ret transport ad indre vandvej er — som undtagelse 
fra definitionen i Rådets første direktiv af 23. juli 
1962 (') — at betragte som vejgodstransport for egen 
regning, såfremt den udføres af et trækkende køretøj, 
der ejes af, er købt på afbetaling af, lejes af og føres 
af ansatte ved en virksomhed, der 
— tilhører samme økonomiske enhed som den virk­
somhed, der har fremsendt godset, eller 
— er modtager eller afsender af det transporterede 
gods, 
og såfremt henholdsvis den indledende eller afslut­
tende vejgodstransport foregår for egen regning, som 
defineret i nævnte direktiv. 
C) EFT nr. 70 af 6. 8. 1962, s. 2005/62.« 
»Artikel 12 
Den indledende eller afsluttende vejgodstransport i 
forbindelse med kombineret transport eller kombine­
ret transport ad indre vandvej undtages fra de gene­
relle bestemmelser om forbud mod vejgodstransport 
på visse dage eller i visse perioder, der er indført af 
ikke-lokale myndigheder.« 
5. Artikel 11 bliver herefter artikel 13. 
Artikel 2 
Medlemsstaterne træffer de nødvendige foranstaltninger 
for at efterkomme dette direktiv inden den 1. juli 1986. 
De underretter Kommissionen herom. 
Artikel 3 
Dette direktiv er rettet til medlemsstaterne.